Tuuli Kousa

Tuuli Kousa (s. 1979) on suomalainen viestinnän, yritysvastuun ja yhteiskuntasuhteiden johtaja. Politiikassa hän on toiminu Helsingin kaupunginvaltuutettuna 2009–2019 ja kaupunginvaltuuston puheenjohtajana 2017–2019.

Ura

Kousa valmistui ylioppilaaksi Ressun lukiosta vuonna 1998. Vuonna 2002 hän valmistui oikeustieteen kandidaatiksi London School of Economics -yliopistosta, jossa hän oli toiminut ylioppilaskunnan puheenjohtajana. Vuonna 2006 Kousa valmistui Helsingin yliopistosta oikeustieteen maisteriksi. Juristina Kousa on erikoistunut kansainväliseen oikeuteen ja ihmisoikeuksiin.

Kousa on työskennellyt johtotehtävissä SanomaWSOY:ssä, Neste Oilissa, Gummeruksessa ja Milttonissa. Vuosina 2013–2014 hän toimi kehitysministeri Pekka Haaviston erityisavustajana. Vuosina 2015–2022 Kousa on palveli OP-finanssiryhmässä muun muassa viestinnän ja yritysvastuun johtajana. Vuodesta 2022 hän on ollut Sofigaten viestintä- ja markkinointijohtaja.

Kousa on valittu Helsingin kaupunginvaltuustoon kolmesti: 724 äänellä vuonna 2008, 1 435 äänellä vuonna 2012 ja 1 610 äänellä vuonna 2017. Hän edustaa Vihreää liittoa. Kousa toimi kaupunginvaltuuston puheenjohtajana 2017–2019. Hän jätti politiikan puheenjohtajakautensa jälkeen vuoden 2019 alussa.

Yksityiselämä

Tuuli Kousa elää uusperheessä ja hänellä on kaksi lasta aiemmasta suhteestaan.

Lähteet

Aiheesta muualla

 Kotisivut

Nykyiset Helsingin kaupunginvaltuutetut
Vihreän liiton poliitikot
Suomalaiset juristit
Suomalaiset yritysjohtajat
Elävät henkilöt
Vuonna 1979 syntyneet